[{"text_idx": "#000003", "text": "Rhaglen 2016 yw\u2019r llyfryn blynyddol diweddaraf yng nghyfres Llywodraeth Cymru Cymru\u2019n Cofio Wales Remembers 1914-1918. Mae\u2019n rhoi hysbysrwydd i ddigwyddiadau a phrosiectau a\u0302 chyswllt Cymreig sy\u2019n cael eu cynnal yng Nghymru a thu hwnt yn ystod 2016. Mae\u2019r lansiad yn cyd-fynd a\u0302 Diwrnod Partneriaeth y Rhyfel Byd Cyntaf sy\u2019n cael ei gynnal yn Aberystwyth."}, {"text_idx": "#000004", "text": "Prif bwyslais eleni fydd cofio Brwydr y Somme. Bydd rhan y 38ain Adran ym Mrwydr Mametz Wood, sydd a\u0302 chymaint o gysylltiadau a\u0302 Chymru, yn cael ei goffa\u0301u ar ganmlwyddiant y frwydr ar 7 Gorffennaf."}, {"text_idx": "#000006", "text": "Dywedodd y Prif Weinidog, Carwyn Jones: \u201cMae Cymru\u2019n Cofio Wales Remembers 1914 \u2013 1918 yn rhoi cyfle i ni fyfyrio ar yr effaith sylweddol a gafodd y Rhyfel Byd Cyntaf ar bobl Cymru \u2013 ac i goffa\u0301u\u2019r rhai a fu\u2019n gwasanaethu gartref a thramor."}, {"text_idx": "#000007", "text": "\u201cNi ddylem fyth anghofio\u2019r aberth a wnaed gan bobl Cymru, ynghyd a\u0302 gweddill y DU a lluoedd y cynghreiriaid. Mae hi mor bwysig bod cenedlaethau\u2019r dyfodol yn gwybod am y rhyfel erchyll hwn ac yn deall sut y mae wedi llunio Cymru heddiw. Dylem geisio dysgu oddi wrth hyn er mwyn gallu symud at fyd mwy heddychlon."}, {"text_idx": "#000008", "text": "\u201cMae safon y cydweithio a chydgysylltu ledled Cymru ers i mi lansio rhaglen goffa\u0301u genedlaethol Cymru ym mis Awst 2014 wedi bod yn eithriadol. Mae\u2019r gweithgareddau sy\u2019n cael eu rhestru yn Rhaglen 2016 yn profi y bydd hyn yn parhau gydol 2016 a thu hwnt.\u201d"}]